**adatkezelési TÁJÉKOZTATÓ A PVSK LÖVÉSZET szakosztály adatkezeléseivel összefüggésben**

## Az adatkezelő adatai

|  |  |
| --- | --- |
| Megnevezése: | Pécsi Vasutas Sportkör (PVSK) |
| Érintett szervezeti egység:  | ***Lövészet Szakosztály***  |
| Képviselője:  | Czerpán István, elnök  |
| Érintett szervezeti egység vezetője:  | Ablonczy Orsolya, szakosztályvezető |
| Központi e-mail címe:  | iroda@pvsk.hu  |
| Szakosztály e-mail címe:  | ablonczy.orsolya@pvsk.hu  |
| Telefonszám:  | +36 72 514 900, +36 20 949 5840 |
| Postacíme: | 7622 Pécs, Nyírfa u. 34. |

## A kezelt személyes adatok köre, célja, jogalapja és a megőrzésükre vonatkozó határidő

|  |  |  |  |  |
| --- | --- | --- | --- | --- |
| Adatkezelés megnevezése | Személyes adatok fajtái | Adatkezelés célja | Jogalapja | Megőrzési idő |
| Adattovábbítás a Magyar Sportlövők Szövetsége (továbbiakban: Szövetség) felé - Versenyengedély kérő lap- versenyengedély kiállítása iránti kérelem (papír alapon történő adatfelvétel, postai úton/személyesen történő továbbítás) A sportoló leigazolása a versenyengedély kiállításával történik.  | Sportoló neve, anyja neve, egyesülete, taj száma, neme, születési helye, ideje, versenyrendszer típusa (amatőr/hivatásos), postacíme, e-mail címe, fényképe  | A Sporttv. szerinti, a sportoló versenyeken való részvételéhez szükséges versenyengedély kiállítása (egyben leigazolása) iránti kérelem benyújtása. A versenyengedély kérő lapon szereplő adatok, valamint később az egyéb rendszerben szereplő adatok közül a Szövetség a Sportoló nevét, klub nevét, sportoló korcsoportját, nemét, mozgáskorlátozottságát, érvényes versenyengedély kiadás időpontját, szövetségi azonosítóját (MSSZ azonosító), versenyszámait, eredményeit honlapján (<https://www.hunshooting.hu/versenyzok-listaja> ) közzéteszi, a sportágat nyomonkövető személyek körében nagy érdeklődésre számot tartó információkról történő tájékoztatás, a tudományos kutatások, sporttörténeti elemzés elősegítése céljából (Sporttv. 3. § (8) bek.). | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, az 1.§ (1)-(4) bekezdése, a 3. § (1) és (3) bekezdése, valamint a 6.§ (2) bekezdése, továbbá a 22. § (1) bek. a) és b) pontja alapján. A versenyengedéllyel kapcsolatos szabályokat a Szövetség Sportlövészet hazai versenyzési és versenyeztetési szabályzata határozza meg [3.1.pont].  | Az adatkezelés adattovábbítással valósul meg, így ezen adatkezelés kapcsán az adatok nem kerülnek tárolásra. |
| Tagsági könyv kiállítása, tárolása | Sportoló neve, születési hely, idő, anyja neve, tagság kelte, tagsági könyv kiállítás kelte, sportorvosi engedély igazolása (sportorvosi pecsét)  | A sportoló tagsági jogviszonyának dokumentálása a szakosztálynál.  | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, az 1. § -3.§, és a 4/A.§ alapján.  | A tagsági könyvet ifjúsági korcsoporttól felfelé a sportoló (szülei) tárolják, ez alatti korosztálynál (serdülők) az egyesület tárolja. Ilyen esetekben a tagsági könyvek a versenyzéssel felhagyás esetén a sportoló részére kiadásra kerülnek.  |
| Hozzáférés a sportorvosi engedélyhez (OSEI rendszer)  | Versenyző (sportoló) neve, születési helye és ideje, anyja neve, lakcíme, fényképe, sportág, sportolói jogállása (amatőr, hivatásos); A sportorvosi vizsgálat elvégzésének időpontja, eredménye (alkalmas versenyezhet/ nem alkalmas nem versenyezhet); A sportorvosi engedély érvényességi időtartama; Doppingvizsgálat: doppingellenőr neve és nyilvántartási száma, mintavétel időpontja, helye és módja, mintavételi edény azonosító száma, doppingellenőr aláírása | A sportoló rendszeres edzései megkezdésének feltételeként és a versenyengedély kiadásának feltételeként meghatározott sportorvosi engedély meglétének ellenőrzése a versenyengedélykérő lap adatai alapján.  | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, a 4/A.§, a 2. § (4) bek. b) pontja, a 3. § (4) bekezdése, valamint a 215/2004. (VII.14.) Korm rendelet 6. § (2) bekezdése és a 9. §, valamint a melléklet alapján. A Szövetség a sportorvosi engedéllyel kapcsolatos rendelkezéseket a Sportlövészet hazai versenyzési és versenyeztetési szabályzatában rögzíti [3.1.pont]. | Az adatkezelés betekintéssel valósul meg indokolt esetben, így ezen adatkezelés kapcsán az adatok nem kerülnek tárolásra. |
| Szakosztály által szervezett verseny esetén – nevezési lap  | Sportoló (versenyző) neve, születési év, egyesület, aktuális versenyszáma  | A versenyre történő jelentkezés, versenyen indulók dokumentálása  | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, a 2. § (1)-(2) bekezdése és a 4/A.§ alapján.  | Tekintettel arra, hogy a versenyek dokumentációja a Szövetség részére továbbításra kerül (SVIR-be feltöltéssel) a dokumentumok eredeti példányára nincs szükség, az a versenyt követően megsemmisítésre kerül.  |
| Szakosztály által szervezett verseny esetén - A versenyeken kiállított egyéni lapok tárolása | Sportoló neve, egyesülete, korcsoportja, osztályminősítése, születési éve, testhelyzete, helyezése, pontjai; Sorozat, Lőállás, Verseny helye, ideje, száma, Végeredmény | A versenyeredmények nyomonkövetése, amennyiben a Szakosztály a verseny szervezője az eredményjegyzék elkészítése.  | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, a 2. § (1)-(2) bekezdése és a 4/A.§ alapján.  |
| Szakosztály által szervezett verseny esetén -Eredményjegyzék összeállítása  | Versenyző neve, rangsort kifejező sorszáma, születési éve, egyesülete/klubja, meglőtt eredményét tízes sorozatok feltüntetésével, azonos eredmény esetén a besorolását, illetve, hogy mi alapján történt a rangsor megállapítása; Verseny adatait (név, rendező neve, helye, időpontja, versenyszámok, nyilvántartási, jóváhagyási és naptári szám), Értékelésvezető versenybíró neve, aláírása, minősítése, Rendező klub vezetőjének neve, aláírása, pecsétje és a rendező neve | A szövetségi előírások teljesítése, a verseny eredményeinek dokumentálása a Szövetségnek történő továbbítás érdekében.  | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, a 4/A.§, a 23. § (1) bek. a) pontja, a 31. § (1) bekezdése alapján. A Szövetség az eredményjegyzékkel kapcsolatos szabályokat a Sportlövészet hazai versenyzési és versenyeztetési szabályzatában határozza meg [5.2.2. pont és 5.2.4.pont].  |
| Szakosztály által szervezett verseny esetén -eredményjegyzék továbbítása a Szövetség felé - Feltöltés a SVIR-be  | Az adatkezelés adattovábbítással valósul meg, így ezen adatkezelés kapcsán az adatok nem kerülnek tárolásra. |
| Adattovábbítás a szövetség felé- Versenyző átigazolási kérelme (átigazolási lap)  | Átadó/átvevő sportszervezet neve, székhelye, Sportoló neve, anyja neve, születési év, sportág, igazolási szám, átigazolási lap bemutatás időpontja, átigazolási szám, sportszerződéssel rendelkező amatőr sportoló esetén az átadó sportszervezet nyilatkozata az átigazoláshoz való hozzájárulásról, valamint az átadó sportszervezet képviselőjének cégszerű aláírása, törvényes képviselő hozzájáruló nyilatkozata (18 éven aluli sportoló esetén)  | A sportoló átigazolása iránti kérelem benyújtása.  | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, 22. § (1) bek. a) pontja és a (2) bek. a) pontja, a 7.§ és a 10.§ alapján. Az átigazolásról a Szövetség a Magyar Sportlövők Szövetségének Átigazolási Szabályzatában rendelkezik [III. fejezet 1.- 3. pont].  |
| Edzés-látogatottság nyomon követése – Jelenléti ív  | Sportoló neve, megjelenésének/hiányzásának ténye, Edzés időpontja  | A sportoló edzéslátogatásának dokumentálása, a sportolói tevékenység/szakosztályi munka nyomon követése céljából.  | A jelenléti ív vezetése a közérdekű feladat ellátásához szükséges (GDPR 6.cikk (1) bek. e) pont) a Sporttv. 16. § (1)-(2) bekezdés alapján.  | A jelenléti ívek az adatfelvételtől számított 5 évig kerülnek tárolásra. |
| Adattovábbítás a díj ellenében személyszállítás szolgáltatást végzőnek utaslista kitöltéséhez - Versenyre/sporteseményre utazás – menetlevél-utaslista  | Az autóbusszal utazó sportolók neve  | Az autóbusszal utazók nevének rögzítése, jogszabályi előírásoknak való megfelelés | Az adatkezelés a közérdekű feladat ellátásához szükséges (GDPR 6. cikk (1) bek. e) pont), a Sporttv. 16. § (1)-(2) bekezdése, valamint a díj ellenében végzett közúti árutovábbítási, a saját számlás áruszállítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról szóló 261/2011. (XII. 7.) Korm. rendelet 22. § (1), (3) és (8) bekezdései alapján.  | Az adatkezelés adattovábbítással valósul meg, így ezen adatkezelés kapcsán az adatok nem kerülnek tárolásra. |
| Kép/videókészítés Egyedi ábrázolást célzó/biztosító fényképek/videófelvételek és Tömegfelvételek (nem egyedi ábrázolást célzó/biztosító felvételek pl. sportrendezvény, verseny díjátadó, eredményhirdetés stb.) | Sportoló képmása, testi fizikai jellemzői (pl. bőrszín, magasság, súly, tetoválás stb.), megjelenése (öltözék, hajviselet), viselkedése, testtartása, metakommunikációja, szociális kapcsolatai; Dátum, Időpont, Földrajzi helyzet, Eredmény, Egyéni/csapatteljesítmény | Az egyesületi sportélet pillanatainak dokumentálása  | **Egyedi ábrázolást biztosító/célzó fényképek**: az Ön hozzájárulása (GDPR 6.cikk (1) bekezdés a) pontja), T**ömegfelvételek**: az adatkezelés a közérdekű feladat ellátásához szükséges (GDPR 6.cikk (1) bek. e) pont), a Sport tv. 16. § (1) és (2) bekezdése alapján. | **Egyedi ábrázolást biztosító/célzó fényképek:** Az adatok az erre irányuló kérelem alapján történő törlésig, ennek hiányában az egyesületi élet pillanatainak visszakövethetőségéhez fűződő közérdek fennállásáig kerülnek tárolásra. **Tömegfelvételek:** Az egyesületi élet pillanatainak visszakövethetőségéhez fűződő közérdek fennállásáig kerülnek tárolásra. |
| Képfelvételek felhasználásaBelső használat (érintettek számára történő elérhetővé tétel egyéb PVSK-n belüli felhasználás pl. belső felhasználású albumok készítése) Külső felhasználás (közösségi oldalakra (Facebook, Instagram), egyesületi weboldalra történő feltöltés, egyéb kiadványokban pl. évkönyvben történő akár szöveges beszámoló részeként, akár egyedileg történő közzététel) | Sportoló képmása, testi fizikai jellemzői (pl. bőrszín, magasság, súly, tetoválás stb.), megjelenése (öltözék, hajviselet), viselkedése, testtartása, metakommunikációja, szociális kapcsolatai; Dátum, Időpont, Földrajzi helyzet, Eredmény, Egyéni/csapatteljesítményAmennyiben a képek felhasználására beszámoló részeként kerül sor: eseményről készített szöveges beszámoló (jellemzően sportoló neve, sportteljesítmény, verseny menete, egyéb az eseménnyel kapcsolatos adatok, sportolói nyilatkozata, a fentieken kívüli, sportoló által megosztott személyes adatok) | **Belső használat:** Az egyesületii események pillanatainak dokumentálása, egyesületi élet eseményeinek nyomonkövetése az egyesület számára. **Külső használat**: egyesület közérdekű feladat (sporttevékenység szervezése – tehetséggondozás, utánpótlás nevelés) ellátásának bemutatása a nyilvánosság számára, erősítve a közpénzek felhasználásának és a közügyek átláthatóságát, valamint népszerűsítve a sportot, mint a nemzet egyik alapértékét, ezzel együtt pedig a szurkolók tájékoztatása, a sportágat/sportolókat követők körében érdeklődésre számot tartó eredmények, beszámolók közzététele.  | **Egyedi ábrázolást biztosító/célzó fényképek belső és külső felhasználása**: az Ön hozzájárulása (GDPR 6.cikk (1) bekezdés a) pontja) **Tömegfelvételek belső és külső felhasználása**: a közérdekű feladat ellátásához szükséges (GDPR 6.cikk (1) bek. e) pont), a Sport tv. 16. § (1) és (2) bekezdése alapján. |
| Adattovábbítás a beléptető rendszer üzemeltetéséért felelős szervezetnek (PSN Zrt.) a belépési jogosultság létrejöttéről és további fennállásáról | A lőtér területére tagsági jogviszony alapján belépési jogosultsággal rendelkező sportolók neve  | A belépési jogosultsággal nem rendelkező személyek belépésének megtagadása, a sportág jellegére tekintettel az élet- testi épség védelme és vagyonvédelem céljából. | Az adatkezelés a közérdekű feladat ellátásához (ennek keretében az emberi élet, testi épség, valamint a vagyon védelméhez [biztonságos sportolás lehetőségének biztosítása, utánpótlásnevelési tevékenység biztonságos keretek közötti biztosítása]) (GDPR 6.cikk (1) bek. e) pont) szükséges, a Sporttv. 16. § (1) és (2) bek, és a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 32. §, továbbá a lőterekről, a lőfegyverek, lőszerek hatósági tárolásáról, a fegyvertartáshoz szükséges elméleti és jártassági követelményekről szóló 49/2004. (VIII. 31.) BM rendelet 3. § (3) bek. alapján.  | Az adatkezelés adattovábbítással valósul meg, így ezen adatkezelés kapcsán az adatok nem kerülnek tárolásra. |
| Facebook oldal, csoport (*Az Európai Unió Bíróságának C-210/16 számú előzetes döntéshozatalra irányuló eljárásában hozott határozatának értelmében a hivatalos Facebook oldallal kapcsolatos személyes adatok kezelése tekintetében, közös adatkezelés valósul meg a PVSK és a Facebook Ireland Limited között.)* | Név, valamint azon adatok, melyeket az érintett magáról a közösségi oldalán önmagáról közzétesz. | Hivatalos közösségi oldal/csoport működtetése, ezen belül online kapcsolatfelvételi lehetőség, tartalommegosztás, megosztott tartalmakhoz való hozzászólás, véleménynyilvánítás.  | Az adatkezelés az érintett hozzájárulásán alapul (GDPR 6. cikk (1) bek. a) pontja)  | A hozzájárulás visszavonására irányuló kérelem teljesítéséig, az adatok kérelem alapján történő törléséig, ennek hiányában a szakosztályi/egyesületi élet pillanatainak, valamint a szakosztállyal/egyesülettel kapcsolatos információk megosztásához fűződő közérdek fennállásáig.  |

## **Az Ön jogai, mint érintett**

Önnek érintettként az alábbiakban meghatározott jogai állnak fenn. A tájékoztatás további alkalmazásában, **érintett** alatt **Önt**, mint szülőt/törvényes képviselőt, **illetve a PVSK-val jogviszonyban álló sportolót**, **adatkezelő** alatt pedig a PVSK-t kell érteni.

***Tájékoztatáshoz való jog***

A tájékoztatás történhet írásban – ide értve az elektronikus utat is – és szóban is.

A tájékoztatás tartalmi követelményeit Önre, mint érintettre vonatkozóan a GDPR 13. cikke tartalmazza.

Olyan adatvédelmi incidens esetén, amely valószínűsíthetően magas kockázattal jár, az adatkezelő a hatóság mellett, indokolatlan késedelem nélkül értesíti az érintettet is. Az érintett adatvédelmi incidensről történő tájékoztatásának részletes szabályait a GDPR 34. cikke tartalmazza.

***Hozzáférési jog***

Az érintett jogosult arra, hogy visszajelzést kapjon arra vonatkozóan, hogy személyes adatainak kezelése folyamatban van e. Igenlő válasz esetén az adatkezelő a következő információkhoz biztosít hozzáférést:

1. az adatkezelés célja;
2. személyes adatok kategóriái;
3. címzettek vagy címzettek kategóriái, akikkel a személyes adatokat közölték vagy közölni fogják, ha van ilyen;
4. adattárolás tervezett időtartama vagy annak meghatározásának szempontjai;
5. az érintett azon joga, hogy kérelmezheti az adatkezelőtől a rá vonatkozó adatok helyesbítését, törlését vagy kezelésének korlátozását és az adatkezelés tekintetében fennálló tiltakozás joga;
6. a felügyeleti hatósághoz címzett panasz benyújtásának joga.

Az adatkezelő a személyes adatok másolatát ingyenesen az érintett rendelkezésére bocsátja, feltéve, hogy az nem érinti hátrányosan mások jogait és szabadságait.

Az érintett által ismételten, továbbá a nyilvánvalóan megalapozatlan vagy túlzó kérelmekért adminisztratív költségeken alapuló, ésszerű mértékű díj számítható fel.

Az adatkezelő a kérelem benyújtásától számított legfeljebb 25 napon belül adja meg a tájékoztatást.

***Helyesbítéshez való jog***

Az érintett kérheti az adatkezelő által kezelt, rá vonatkozó pontatlan személyes adatok helyesbítését és a hiányos adatok kiegészítését.

***Adatkezelés korlátozásához való jog***

Az adatkezelés *bizonyos, a GDPR 18. cikkében felsorolt eseteiben* az adatkezelő az érintett kérésére korlátozza az adatkezelést.

***Törléshez való jog***

Az adatkezelés bizonyos, a GDPR 17. cikkében felsorolt eseteiben (pl.: ha hozzájárulását visszavonta és nincs más jogalap) az érintett jogosult arra, hogy kérésére az adatkezelő által kezelt személyes adatait késedelem nélkül töröljék.

***Tiltakozáshoz való jog***

Az érintettnek az adatkezelés elleni tiltakozásra van lehetősége, amennyiben annak jogalapjául a 6. cikk (1) bekezdés e) pontja szolgál, vagyis, ha az adatkezelés a közérdekű feladat ellátásához szükséges.

Tiltakozás esetén az adatkezelő a személyes adatokat nem kezelheti tovább, kivéve, ha azt olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

***Jogorvoslati jogok***

Az érintett személyiségi jogainak megsértése esetén az adatkezelő ellen bírósághoz fordulhat. A bíróság az ügyben soron kívül jár el. Bírósághoz fordulás esetén a pert az érintett a lakóhelye, vagy tartózkodási helye szerinti Törvényszék előtt indíthatja meg.

Panasszal a Nemzeti Adatvédelmi és Információszabadság Hatóságnál lehet élni arra vonatkozóan, hogy a személyes adatai kezelésével összefüggésben jogsérelem következett be, vagy ennek közvetlen veszélye fennáll az alábbi elérhetőségeken:

1055 Budapest, Falk Miksa utca 9-11.

Levelezési cím: 1363 Budapest, Pf. 9.

Telefon: +36 (1) 391-1400

E-mail cím: ugyfelszolgalat@naih.hu

*Valamely eljárás megkezdése előtt érdemes a PVSK-nak elküldeni a panaszt, a probléma gyors és hatékony orvoslása érdekében.*

Kérdéseivel, panaszaival, illetve kéréseivel kapcsolatban forduljon bizalommal a PVSK *adatvédelmi tisztviselőjéhez* a következő e-mail címen: adatvedelem@pvsk.hu

Jelen tájékoztató elérhető a Szakosztály központi adminisztrációs irodájában. A Szakosztály fenntartja a jogot, hogy jelen tájékoztatót egyoldalúan a jövőre nézve megváltoztassa. A változásokról az érintetteket a helyben szokásos módon értesítjük.